Leza Uffer (4 da settember 1912 a Tinizong – 2 d'avust 1982 a Son Gagl) era in scriptur e perscrutader rumantsch.

Biografia
Leza Uffer è naschì ils 4 da septemer 1912 a Tinizong en il Surses sco figl da Giatgen Mitgel Uffer, in scriptur e magister, e dad Anna Sibila naschiada Spinas da Tinizong. El era maridà cun Josy Uffer naschida Hasler. 
El ha frequentà il gimnasi a Son Gagl e Sviz. Suenter ha el studegià romanistica ed istorgia d'art a Turitg, Roma, Firenza, Perugia, Genevra e Paris. Il 1939 ha el promivì  a l'Universitad da Turtig cun dissertaziun davart la paraula rumantscha cul predicat "magna cum laude". Tranter il 1937 ed il 1978 ha el lavurà sco magister a la Scola chantunala da Son Gagl. Uffer ha er instruì lingua e litteratura rumantscha a l'Universitad da Genevra.
L'onn 1946 ha el fundà la gasetta Igl Grischun Central da la quala el è stà l'editur fin il 1948.
Uffer è l'autur da l'interrumantsch, ina lingua da scrittira rumantscha proponida sin basa da l'idiom surmiran.

Funtaunas
Annalas da la Societad Retorumantscha (1983)

Publicaziuns
Rosas Melnas (1948)
Dudisch Sonets toscans (1958)

Colliaziuns
Leza Uffer en il Lexicon istoric retic